~ મુન વોકનો પણ ઊંડો ઈતિહાસ છે. લગભગ આ વાત ભારતમાં કોઈ નહિ અથવા બહુ ઓછા લોકો જાણતા હશે કે મુનવોક એકમાત્ર માઈકલ જેક્શને જ નોહતુ પરફોર્મ કર્યું. હા, આ જ સાચી વાત છે. કારણ કે માઈકલ જેક્શન પહેલા પણ છેક ૧૯૫૨-૫૫ દરમિયાન મુનવોક ‘Bill Belly’ નામના ડાન્સર દ્વારા થયું હતું. જો કે એના પછી પણ ૭૦ના દશકમાં ‘Jeffrey Daniels’ નામના ડાન્સરે કેટલાક નાના છોકરાઓ દ્વારા થતું મુનવોક જોયું હતું અને પછી પોતાના પરફોર્મન્સમાં એણે કર્યું પણ હતુ. જેમ મેં કહ્યું કે ૧૯૮૩માં મુનવોક કર્યું તે પેલી વાર એજ જેફરી ડેનીયલે માઈકલ જેક્શનને આઈડિયા આપ્યો હશે. આઈડિયા પુરતું અને સ્ટેપ્સ પુરતું આ ચાલ્યું આવતું હતું, પણ મુનવોકને એક અલગ જ મુકામ પર લઇ જવાનું કાર્ય માઈકલ જેક્શને કર્યું હતું. જેફરી ડેનિયલ પોતે માઈકલ જેક્શનને મુનવોક કરતા જોઇને હેરાન રહી ગયા હતા, મેં શું શીખવ્યું અને એનું પરિણામ કેટલું અલગ આવ્યું. હવે આવી જઈએ એના સિક્રેટ પર, તો મારા માટે મુનવોકનો આઈડિયા સાવ સરળ છે. પણ અઘરું તો છે એ આઈડિયા પરથી પરફેક્ટ મુનવોક કરી શકવું. અને હા આ સિક્રેટ કે તરીક હું શબ્દોમાં જરાય ન કહી શકું. પણ, આપણે મળીએ ત્યારે એ વિશે વાત થશે, ત્યારે કદાચ હું સમજાવી શકીશ. એમાં એવું છે કે મારા માટે આ કરવું સહેલું અને સમજાવવું મુશ્કેલ છે.